ગંગાપૂજનમાં ઉપસ્થિત રહેલાં નાયબ મુખ્યમંત્રી નીતિનભાઈ પટેલે જણાવ્યું હતું કે ભગવાન જગન્નાથજીના આશીર્વાદથી આપણને સારો વરસાદ થશે. તેના પગલે ખેતી સફળ થાય, ધન ધાન્યનું સારું ઉત્પાદન થાય. લોકો માટે અને પશુધન માટે પીવાનું પાણી ઉપલબ્ધ થાય અને રાજ્ય-દેશનો વિકાસ થશે. તેમના આશીર્વાદથી સર્વત્ર સુખ ફેલાય તેવી ભગવાનને આપણે સૌ પ્રાર્થના કરીએ છીએ. જ્યારે ગૃહરાજ્યમંત્રી પ્રદીપસિંહ જાડેજાએ જણાવ્યું કે ભગવાન જગન્નાથની રથયાત્રા એ સાચા અર્થમાં લોકોત્સવ બની છે. આ રથયાત્રા માત્ર ગુજરાત જ નહી, પરંતુ સમગ્ર દેશની આસ્થાનું પ્રતીક છે.